GiliGold/VAD_KnessetCorpus huggingface dataset:
יואל חסון: קודם - - - את הרוויזיה.
דוד ביטן: אה, לא מי בעד?
דוד ביטן: רציתי להגיד מי בעד מיגור הטרור?
דוד ביטן: אתה יודע לחקות אותו, לא?
יואל חסון: חבר הכנסת ביטן, תפסיק עם הדברים האלה.
דוד ביטן: חבר הכנסת סעדה, יש לך שלוש דקות.
<קריאה: סעדי.
דוד ביטן: סעדי סעדי.
דוד ביטן: סעדה זה עיראקי.
אוסאמה סעדי: אדוני היושב-ראש, חברי חברי הכנסת, אנחנו סבורים שוועדת הכנסת טעתה בהצבעה שלה.
אוסאמה סעדי: ברור על פניו שמדובר בנושאים חדשים, סופר נושאים חדשים.
אוסאמה סעדי: אם אלה לא נושאים חדשים, אז מהם נושאים חדשים אני לא יודע.
אוסאמה סעדי: כאשר מדובר על הצעת חוק פרטית שנתקבלה בטרומית, וזו הצעת החוק שהובאה בפני ועדת שרים לענייני חקיקה, וזו ההצעה שהונחה בפני ועדת החוקה, חוק ומשפט שדנו בה, ומדובר בתיקון לסעיף 6ב, שיש בתוכו שלושה סעיפים קטנים, ופתאום אנחנו מקבלים הצעות חוק חדשות לגמרי.
אוסאמה סעדי: אדוני היושב-ראש, לא נשאר מהצעת החוק של סמוטריץ שום דבר למעט הכותרת.
אוסאמה סעדי: אבל סעיפים (א) ו-(ב) ו-(ג) השתנו לגמרי.
אוסאמה סעדי: במקום שמדובר שהממשלה תטיל עכשיו מדובר בהאצלת סמכויות, על כל המשתמע מכם, ויש הבדל ושינוי מהותי בין אצילת סמכויות להטלת סמכויות, בין תפקידים בתחום ההתיישבות לבין גם תחומים נוספים שהחטיבה תפעל בהם, בין עניין שהתווסף והתווספו נושאים חדשים לגמרי, שזה גם חובת המכרזים, גם חוק חופש המידע, ולא רק חופש המידע אלא גם חופש מידע מקוצץ, מצונזר בתחומים מסוימים לגמרי, שזה תחומים כספיים, אבל כאשר לב לבו ולב ליבה של הפעילות של החטיבה להתיישבות, נושא המקרקעין – חבר הכנסת מרגי, אתה מקשיב?
אוסאמה סעדי: אתה לא מקשיב.
אוסאמה סעדי: איך תדע להצביע?
יעקב מרגי: איך אפשר לא להקשיב?
אוסאמה סעדי: רק מלמד אותך עכשיו על – אחרי זה תלמד.
אוסאמה סעדי: בוועדת החינוך תלמד.
יעקב מרגי: אני מלמד אותו.
יואל חסון: מרגי, היית באופוזיציה, אל תשכח.
יואל חסון: אל תרים את האף.
יעקב מרגי: עוד נהיה באופוזיציה.
יואל חסון: היית באופוזיציה ועוד תהיה באופוזיציה.
אוסאמה סעדי: ותחזור לאופוזיציה.
יעקב מרגי: ככה הזוגיות עם הליכוד.
יעקב מרגי: כל פעם שיש זוגיות עם הליכוד חוזרים לאופוזיציה.
אוסאמה סעדי: ולכן כאשר, אדוני היושב-ראש, עוד לא שמענו – גרסה שלישית הונחה רק היום.
אוסאמה סעדי: גרסה שלישית.
דוד ביטן: זה לא קשור לנושא חדש.
אוסאמה סעדי: לא, כאשר משרד המשפטים, היועץ המשפטי לממשלה - - -
דוד ביטן: זהו, סיימת?
יואל חסון: אני מבקש גם.
יואל חסון: ביקשתי, לחצתי על הכפתור.
דוד ביטן: לא, אתה יכול ללחוץ עד מחר.
יואל חסון: אז עוד פעם לחצתי.
דוד ביטן: ברוויזיה שומעים רק את ה"רוויזיונר".
יואל חסון: מי אמר את זה?
דוד ביטן: אני אומר לך.
יואל חסון: ומה עם ה"מהפכיונר"?
דוד ביטן: זה בפעם אחרת.
אוסאמה סעדי: - - בין אם זה הצעת חוק ממשלתית, בין אם זה הצעת חוק פרטית.
אוסאמה סעדי: אבל לא - - -
יואל חסון: הצעה לסדר – התייעצות סיעתית.
יואל חסון: התייעצות סיעתית, מותר לי.
דוד ביטן: ברוויזיה אין התייעצות סיעתית.
יואל חסון: סליחה, שאל את היועצת המשפטית, מה פתאום?
דוד ביטן: אין התייעצות סיעתית ברוויזיה.
אוסאמה סעדי: לפני הצבעה מותר.
יואל חסון: מותר התייעצות סיעתית.
יואל חסון: היועצת המשפטית, האם מותר לי התייעצות סיעתית?
דוד ביטן: לא ברוויזיה, מה פתאום ברוויזיה?
אוסאמה סעדי: גם, מותר, לפני הצבעה.
<ארבל אסטרחן: לפני כל הצבעה, אלא אם יש - - -
דוד ביטן: לא, אבל לא ברוויזיה.
דוד ביטן: תראי לי בתקנון.
יואל חסון: לפני כל הצבעה.
יואל חסון: סליחה, לפני כל הצבעה.
אוסאמה סעדי: לפני כל הצבעה.
דוד ביטן: רוויזיה זו כבר הצבעה שהייתה - - -
יואל חסון: לא נכון, זו הצבעה על הרוויזיה עכשיו.
יואל חסון: לא, התייעצות סיעתית, סליחה, אדוני.
דוד ביטן: אין היגיון שרוויזיה - - -
יואל חסון: אל תגיד לי היגיון, יש תקנון.
איילת נחמיאס ורבין: מה זה היגיון – תקנון.
דוד ביטן: בוא נראה בתקנון.
דוד ביטן: אם לא כתוב - - -
יואל חסון: בבקשה, בוא נראה.
דוד ביטן: רוויזיה זה לפני הצבעה.
דוד ביטן: הצבעה כבר הייתה.
דוד ביטן: אם עושים רק על הרוויזיה - - -
יואל חסון: שהיועצת המשפטית תגיד שאני לא זכאי להתייעצות סיעתית.
דוד ביטן: לא זכאי.
דוד ביטן: היא אוהבת אתכם, אבל לא זכאי.
יואל חסון: זה לא קשור לאהבה, איזה אהבה?
יואל חסון: אהבה אני מחפש בבית, אדוני, תאמין לי עדיף.
שולי מועלם-רפאלי: הייתה לך חצי שעה בין הגשת הרוויזיה לרוויזיה עצמה.
ניסן סלומינסקי: חצי שעה - - -
<קריאה: הלו, אתה רוצה רוויזיה?
ניסן סלומינסקי: לא, בטח שלא.
<קריאה: למה אתה מתווכח אתו, ניסן?
<קריאה: אתה רוצה רוויזיה?
<קריאה: למה אתה מתווכח אתו?
<קריאה: עזוב.
<ארבל אסטרחן: המקרה היחיד שבו לא - - - התייעצות סיעתית זה כאשר נקבע בסדר-היום שתהיה הצבעה בלבד, לאחר שהדיון הסתיים, זו המשוואה הקודמת, ולא התקיים דיון מהותי.
דוד ביטן: אבל רוויזיה – תקראי מה זה רוויזיה.
דוד ביטן: רוויזיה כבר הייתה.
יואל חסון: אתה אומר לה מה להגיד?
יואל חסון: היא אומרת לך שמגיעה לי התייעצות סיעתית.
דוד ביטן: הייתה הצבעה.
דוד ביטן: אז רגע, יש לי ויכוח איתה, מה קרה?
דוד ביטן: ברוויזיה הייתה הצבעה כבר.
<קריאה: מותר לו להתווכח איתה.
איילת נחמיאס ורבין: על מה?
<קריאה: על התחממות כדור הארץ.
דוד ביטן: ולכן הנושא של הצעה לסדר או התייעצות סיעתית שקשורה להצבעה לא קיימת.
<ארבל אסטרחן: לא, אבל נשמעה פה עכשיו טענה - - -
דוד ביטן: לא, כי זה ענייני לגבי פעמים אחרות, עם כל הכבוד.
<ארבל אסטרחן: נשמעה פה עכשיו הנמקה חדשה.
<ארבל אסטרחן: אם חברי הכנסת, נוכח ההנמקה החדשה - - -
דוד ביטן: איזה הנמקה?
דוד ביטן: אותן הנמקות, לא נשמעה שום הנמקה.
יואל חסון: חומר חדש, יש לי פה מידע שלא ידעתי קודם.
דוד ביטן: אני לא מאשר התייעצות סיעתית.
דוד ביטן: לא נשמע שום דבר חדש.
יואל חסון: תסלח לי, אדוני היושב-ראש, אני צריך ללמוד את הנושא, אני בן-אדם רציני, אני לא כמוך בהינף יד מקבל כל דבר.
דוד ביטן: לא היה שום דבר חדש פה, הוא טען את אותן טענות שנטענו קודם.
יואל חסון: בשום פנים ואופן – התייעצות סיעתית.
דוד ביטן: רבותי, אני - - -
יואל חסון: סליחה, התייעצות סיעתית.
דוד ביטן: אני לא נותן התייעצות סיעתית.
יואל חסון: לא, אין דבר כזה.
דוד ביטן: לא נותן.
דוד ביטן: אני היושב-ראש.
יואל חסון: היועצת המשפטית, אני דורש את הגנתך.
יואל חסון: תיתן לה לדבר.
יואל חסון: אני אלך ל – חבל שנערער על ההחלטה הזאת.
דוד ביטן: לאפשר מה אבל?
דוד ביטן: אין על מה אבל.
דוד ביטן: צחי, הייתה הצבעה כבר, הייתה הצבעה, זו רוויזיה על ההצבעה.
דוד ביטן: אז איך התייעצות סיעתית?
דוד ביטן: בחייך, יש דבר כזה התייעצות סיעתית על הצבעה שלא הייתה?
יואל חסון: אדוני, בכנסת, בניגוד לעירייה, ליועצת המשפטית יש משמעות.
יואל חסון: אז אני מבקש לתת לה - - -
דוד ביטן: היועצת נימקה את זה בכך שנטענו טענות חדשות.
דוד ביטן: לא נטענו טענות חדשות.
יואל חסון: תקשיב לה.
<ארבל אסטרחן: זה עניין עקרוני.
<ארבל אסטרחן: זה לא משנה אם הוא באמת טען טענות חדשות.
איילת נחמיאס ורבין: היא אומרת שהוא טען.
דוד ביטן: אתה רוצה להתערב שאני צודק משפטית?
דוד ביטן: כמה דקות אני חייב לתת?
<קריאה: חמש.
דוד ביטן: אי-אפשר לתת שתיים?
דוד ביטן: לרוויזיה פחות?
<קריאה: ארבע וחצי.
דוד ביטן: מחדש את הישיבה.
דוד ביטן: מה שאני אומר, לטענה של הרוויזיה, אין לה על מה לסמוך, מהסיבה הפשוטה, הסברתי שבדיוני ועדות יש סמכות לח"כים לעשות שינויים בחוק, ואנחנו לא רוצים לשמוט את השטיח בעניין הזה, זה גם קובע לגבי עניינים אחרים אם היינו מחליטים אחרת.
דוד ביטן: אז זה שזה פרטי זה לא משמעותי, מכיוון שמבקש ההצעה קיבל את העמדה של היושב-ראש, ובעצם אימץ את הצעת ועדת החוקה בעניין הזה.
דוד ביטן: ולכן גם הטענה הזאת לא קיימת.
דוד ביטן: וקיבלנו הבטחות, יש לי הסכמות עם היושב-ראש לגבי שינויים מסוימים שהם בעצם טובת העניין.
דוד ביטן: ולכן אני חושב שצריך לא לקבל את הרוויזיה.
דוד ביטן: אתה רוצה שנצביע פה?
דוד ביטן: מי שבעד הרוויזיה – יצביע בעד.
דוד ביטן: מי שנגד הרוויזיה – יצביע נגד.
דוד ביטן: אז אנחנו מצביעים נגד.
דוד ביטן: קואליציה נגד.
<קריאה: אדוני, זה לא עובד.
דוד ביטן: רגע, נאוה בוקר, שים נאוה בוקר.
דוד ביטן: לא עובד.
אוסאמה סעדי: זה לא עובד, דוד.
יעקב מרגי: ידני.
דוד ביטן: הצבעה ידנית קודם.
דוד ביטן: רגע, תורידו את הידיים.
דוד ביטן: במסך תצביעו נגד.
<קריאה: זה לא נפתח לי.
דוד ביטן: נעשה הצבעה ידנית, עושים רק בדיקה.
<קריאה: עבדאללה, תצביע בעד.
דוד ביטן: יואל, הצבעת הפוך, מה יש לך אתה?
יואל חסון: לא, בעד הצבעתי, מה אתה רוצה?
ענת ברקו: אני לא מצליחה להצביע.
דוד ביטן: לא מצליחה, אז רגע.
יואל חסון: מכונות הצבעה לא מצליחות.
<קריאה: וטוב שכך.
דוד ביטן: פולקמן.
<קריאה: הי, סליחה, לא להצביע בשבילה.
יואל חסון: תרים, מיקי, בעד.
דוד ביטן: מיקי הגיע?
דוד ביטן: ענת, תורידי את היד.
מיקי לוי: ספור אותה אתנו.
מיקי לוי: ענת – ספור אותה אתנו.
דוד ביטן: מה באת, לעשות בלגן?
<קריאה: היא התבלבלה.
<קריאה: נגד, נאוה.
נאוה בוקר: אני מסתכלת עליה, אני רואה שהיא - - -
דוד ביטן: בעד הרוויזיה – מיעוט
דוד ביטן: מה התוצאות?
יואל חסון: מי ספר?
דוד ביטן: המנהלת.
ניסן סלומינסקי: היא גם כן הצביעה עכשיו יחד אתנו.
<אתי בן יוסף: 8 נגד.
<אתי בן יוסף: <
דוד ביטן: 5 בעד, 8 נגד.
דוד ביטן: הרוויזיה לא עברה.
דוד ביטן: הוגשה רביזיה.
מרב מיכאלי: כן, הוגשה רביזיה.
מרב מיכאלי: אדוני, ברשותך, כמה סיבות לרביזיה: האחת, בכל הכבוד קיימת את הישיבה הראשונה על זמן ישיבות סיעה.
מרב מיכאלי: לא היתה דרך בעולם, שאני, כמנהלת ישיבת הסיעה שלי, אצא ממנה בשביל להשתתף בישיבה.
מרב מיכאלי: זה הכי לא בסדר שיש.
דוד ביטן: היתה דווקא מישהי משלכן, פארן ואחר-כך איילת.
איילת נחמיאס ורבין: רצנו.
מרב מיכאלי: רצנו, אבל באמת.
יואב קיש: ביטן, לא יפה לסכסך בתוך הסיעה.
איילת נחמיאס ורבין: הוא לא מסכסך, הוא אומר את האמת.
מרב מיכאלי: יואב קיש, לכם לא היתה ישיבת סיעה, אז הייתם פנויים - -
דוד ביטן: אולי היא חשבה שהיא נכנסת לישיבת הסיעה, אני לא יודע...
מרב מיכאלי: - - אבל עם כל הכבוד, זה לא דבר שיכול להיות.
דוד ביטן: בסדר, אבל היתה פה נציגה שלכם.
מרב מיכאלי: א', היתה נציגה אחת - - -
דוד ביטן: האמת היא, איך שהיא נכנסה עשינו הצבעה, אז היא הצביעה.
דוד ביטן: אולי היא חשבה שהיא נכנסת לסיעה, אני לא יודע...
מרב מיכאלי: זה דבר אחד, זה לא בסדר.
דוד ביטן: מאיפה אני יודע מתי ישיבות הסיעה שלכם?
מרב מיכאלי: יש ישיבות סיעה בין 14:00 ל-16:00 ביום שני, ואתה יודע את זה היטב.
דוד ביטן: זה משתנה כל הזמן.
מרב מיכאלי: אם לא ישיבת סיעה שלנו, אז ישיבת סיעה של כולנו או של מישהו אחר.
דוד ביטן: את יודעת שאני לא מחויב לישיבות הסיעה, אבל אני משתדל.
דוד ביטן: הנה, עשיתם לנו רביזיה.
דוד ביטן: בכל מקרה לא הרווחתי מזה כלום.
מרב מיכאלי: א', שוב הכול בחאפ-לאפ, הכול ברגע האחרון, הכול בפטור, הכול בכוח, הכול מעכשיו לעכשיו.
דוד ביטן: לא בכוח.
מרב מיכאלי: למה לא בכוח?
דוד ביטן: את יודעת למה אישרתי את זה?
דוד ביטן: אישרתי את זה כי זה הפחתת מס.
דוד ביטן: הפחתת מס, על הכיפאק.
מרב מיכאלי: אנחנו מתנגדות להפחתת המס הזאת.
מרב מיכאלי: כי זו הפחתת מס לא פרוגרסיבית.
דוד ביטן: מס חברות תורם לצמיחה.
רועי פולקמן: אני מציע להזמין את פרופ' טרכטנברג שהיה בעד בסך-הכול.
איילת נחמיאס ורבין: תן לי את זכות הדיבור, ואני אמחיש לך.
איילת נחמיאס ורבין: יש בעיה עם ההפחתה.
רועי פולקמן: מס חברות לא צריך להיות פרוגרסיבי.
איילת נחמיאס ורבין: סליחה, תרשה לי.
איילת נחמיאס ורבין: תפחית מס מעסיקים, זה יעזור גם לחברות שלא מרוויחות.
איילת נחמיאס ורבין: אתם מפחיתים מס חברות כי זה הדבר הקל.
איילת נחמיאס ורבין: תפסיקו.
רועי פולקמן: גם וגם.
רועי פולקמן: נגיע גם לזה.
איילת נחמיאס ורבין: אתם עושים פלט, לא מעניין אתכם לעבוד באמת.
רועי פולקמן: גם טרכטנברג אמר.
מרב מיכאלי: בכל מקרה, אדוני, אתם, תסלח לי שאני אומרת "אתם", שאני מכלילה אותך בתוך מפלגת השלטון המחופפת שלך - - -
שולי מועלם-רפאלי: מפלגת השלטון המה?
מרב מיכאלי: המחופפת, שמתנהלת, אללה יוסטור - - -
יואב קיש: למה לא הקואליציה?
יואב קיש: תגידי "קואליציה מחופפת", יותר מתאים.
מרב מיכאלי: אני מבינה שסוף השנה מפתיע את הקואליציה ואת הממשלה.
מרב מיכאלי: מפתיע אותה.
מרב מיכאלי: שוק.
מרב מיכאלי: הגיע סוף השנה.
מרב מיכאלי: אבל היום בכלל כן הסכמות, לא הסכמות, כן רוצים הסכמות, לא רוצים הסכמות, אז שוב, מביאים משהו לא בהסכמה, כי אנחנו לא מסכימים לזה.
מרב מיכאלי: אנחנו לא מסכימים לזה ואנחנו לא מסכימים לפטור הזה, ואני חושבת שזה לא ראוי, וכל דרך ההתנהלות הזאת מבזה באופן רצוף את הכנסת ואת האופן שהיא אמורה לפעול לטובת הציבור הישראלי.
מרב מיכאלי: באמת בעניין הזה זה אמור לא להיות אופוזיציה וקואליציה.
מרב מיכאלי: אתם חדשים שניכם, אני בסך-הכול כנסת שנייה פה, לא היה דבר כזה בחיים.
רועי פולקמן: בואו נגיע להסכמות.
רועי פולקמן: אנחנו מנסים.
רועי פולקמן: יש שני חוקים שאנחנו מעבירים לכם ביום רביעי, ולא ביקשנו - - -
דוד ביטן: אני לא יודע מה היה בקואליציה הקודמת, אבל בסך הכול - - -
רועי פולקמן: שני חוקים של המחנ"צ עוברים ביום רביעי, חוקים פרטיים: מיכל רוזין ואיתן כבל.
מרב מיכאלי: מיכל רוזין שייכת למרצ, תסלח לי.
רועי פולקמן: אחד של מיכל רוזין ואחד של איתן כבל.
רועי פולקמן: אנחנו עושים את זה בכל שבוע, אז מה אנחנו מבקשים?
רועי פולקמן: חוק של הורדת מס - - -
מרב מיכאלי: מה זה קשור אחד לשני?
רועי פולקמן: מה זה מה זה קשור?
רועי פולקמן: שום דבר שאנחנו מבקשים - - -
מכלוף מיקי זוהר: ברגע שיבינו אצלנו בקואליציה שאין יותר הסכמות על כלום, יהיה הרבה יותר פשוט.
מכלוף מיקי זוהר: אבל כרגע רוצים לייצר הסכמות - -
רועי פולקמן: אנחנו ענייניים כל שבוע.
מכלוף מיקי זוהר: - - עם מי שאין בכלל מה לייצר אתו הסכמות מראש.
מכלוף מיקי זוהר: אני רק מקווה לטובת
מכלוף מיקי זוהר: כם שאני לא אתמנה להיות יושב-ראש הקואליציה.
מרב מיכאלי: אני מאוד-מאוד רוצה לקוות שוועדת השרים לענייני חקיקה הצביעה בעד החוק ושהיא חושבת שהוא פשוט חוק נכון וחוק טוב.
מרב מיכאלי: אני מאוד רוצה לקוות.
דוד ביטן: איזה חוק?
מכלוף מיקי זוהר: אמרתי לך, מרב, תקווי שאני לא אתמנה להיות יושב-ראש.
מרב מיכאלי: אני מקווה בלי קשר לכלום.
יואב קיש: כשאת אומרת שכל חוקי האופוזיציה שנפסלו - - -
רועי פולקמן: את יודעת שזה לא רק אם זה טוב או לא טוב.
מכלוף מיקי זוהר: אם אני אתמנה, להסכמות לא נגיע יותר.
דוד ביטן: איזה חוק זה?
דוד ביטן: אתה עונה על חוק שהיא לא דיברה עליו.
דוד ביטן: היא מתכוונת שיש יותר מדי בקשות לפטור מחובת הנחה.
מרב מיכאלי: בכל שבוע.
רועי פולקמן: חייבים עד סוף השנה, אתה יודע - - -
מרב מיכאלי: זה לא נבע מזה, זה כל שבוע.
מרב מיכאלי: שירותים פיננסיים זה לא לסוף שנה ולא נעליים.
מרב מיכאלי: "ככה אני רוצה".
מרב מיכאלי: ככה אמר לי שר האוצר, "ככה אני רוצה".
דוד ביטן: תקשיבו רגע.
דוד ביטן: אני לא יודע כמה היה בפעם שעברה, אני לא יודע כמה חוקים היו, זה גם אחוז מחוקים מסוימים, אולי הפעם יש יותר חוקים.
דוד ביטן: לא בדקתי אף פעם.
דוד ביטן: 3% מ-1,000 זה לא כמו 3% מ-100.
דוד ביטן: אני לא יודע מה היה בפעם שעברה, אני רק יודע דבר אחד, בדרך כלל כשאנחנו מאשרים, יש גם מצבים יוצאים מן הכלל, אני בודק מה הדחיפות וכו'.
דוד ביטן: בזה בסך הכול מדובר על שבוע.
דוד ביטן: אם אני מאשר היום, זה יבוא.
דוד ביטן: אם לא, זה יבוא בשבוע הבא.
רועי פולקמן: זה חייב להיות עד סוף החודש, עד סוף השבוע.
מרב מיכאלי: חובת הנחה של הממשלה זה שבועיים.
מרב מיכאלי: אדוני צריך שבועיים.
דוד ביטן: איפה שמפחיתים מיסים, על הכיפאק.
דוד ביטן: סוף-סוף הממשלה מביאה הפחתה.
דוד ביטן: בינתיים רק גזירות על גזירות.
דוד ביטן: לדבר כזה אני כן אתן יד, מה אכפת לי.
איילת נחמיאס ורבין: תן לי להשמיע בפניך את הטיעונים שלי.
דוד ביטן: טיעונים את לא יכולה.
רועי פולקמן: את הוויכוח המקצועי, איילת, עשינו על ההפחתה הזאת בוועדת הכספים.
איילת נחמיאס ורבין: סליחה, זה רביזיה של המחנ"צ.
דוד ביטן: לא המחנ"צ.
דוד ביטן: מי בעד קבלת הרביזיה, ירים את ידו.
איילת נחמיאס ורבין: יש לי זמן.
דוד ביטן: אין לך זמן.
דוד ביטן: את יודעת שלא.
איילת נחמיאס ורבין: אז אני מבקשת הצעה לסדר, אני חברת ועדת הכנסת.
דוד ביטן: אין לך גם הצעה לסדר.
דוד ביטן: ברביזיה אין הצעות לסדר.
איילת נחמיאס ורבין: במה שקשור לרביזיה יש לי הצעה לסדר.
דוד ביטן: אין הצעות לסדר.
איילת נחמיאס ורבין: ועדת הכנסת התכנסה.
דוד ביטן: אין ברביזיה הצעות לסדר.
דוד ביטן: בדרך כלל כשיש רביזיה אני נותן רק לבעל הרביזיה.
דוד ביטן: בוועדת הכספים לא נותנים אפילו לדבר.
דוד ביטן: אני דמוקרט גדול.
איילת נחמיאס ורבין: סליחה, יושב-ראש ועדת הכספים תמיד נותן לי לדבר, ואתה יודע שבאופן מוזר אני גם אומרת דברי טעם.
דוד ביטן: רק בגלל שזה את, אני אתן לך.
דוד ביטן: זה במקום מחר.
איילת נחמיאס ורבין: מחר סגרנו שעובר הערעור שלי.
דוד ביטן: בגלל שנמצא פה ממלא-מקום של עיריית ראשון אני אתן לך.
איילת נחמיאס ורבין: זה חשוב שהוא נמצא פה, אבל זה לא זה.
איילת נחמיאס ורבין: אפרופו מה שרועי אמר, הנושא של הפטור מחובת הנחה, כבר דיברנו אתך הרבה פעמים על זה.
איילת נחמיאס ורבין: בעיקרון הפחתות ממס, גם אני חושבת שבהרבה מצבים זה הפחתות נכונות.
איילת נחמיאס ורבין: בשבוע שעבר קיימנו דיון בוועדת הכספים, כשהיושב-ראש נתן לי לדבר כמובן הוא גם הסכים אתי שבסופו של דבר הורדת המע"מ לא מגיעה לאזרחים.
רועי פולקמן: אבל זה לא מע"מ.
דוד ביטן: פה לא מדובר על הורדת מע"מ.
איילת נחמיאס ורבין: תקשיב לי עד הסוף.
איילת נחמיאס ורבין: שמונה פעמים מאז שנת 2004 הורידו והעלו את המע"מ.
איילת נחמיאס ורבין: דוד, האמן לי, זה כמו חור שחור.
איילת נחמיאס ורבין: כולם הסכימו אתי שם, למעט רשות המסים, ואולי גם את משה אשר בסוף הייתי משכנעת בעניין הזה, אבל נשים את זה לשנייה אחת בצד.
איילת נחמיאס ורבין: הסיבה שאני מדברת על המע"מ היא משום שהדבר הזה הובא ביחד עם הפחתת מס החברות יום למחרת אישור התקציב.
איילת נחמיאס ורבין: אנחנו כבר עכשיו נמצאים בהורדת תחזיות הצמיחה – בפעם השנייה מוריד בנק ישראל את תחזיות הצמיחה.
איילת נחמיאס ורבין: אני אומרת לך שאילו הממשלה היתה באה ואומרת: אני מפחיתה מס מעסיקים כי זה משפיע גם על חברות שאינן רווחיות, הייתי נלחמת בתוך הסיעה שלי אם הייתי צריכה, כמובן יכול להיות שהיו מסכימים אתי מיד.
איילת נחמיאס ורבין: הייתי מתאבדת על זה.
איילת נחמיאס ורבין: פה עוזרים רק לחברות גדולות, לא עוזרים לחברות קטנות ולא לחברות בינוניות, בטח לא לחברות שכרגע מפסידות בגלל שנניח ממוקמות בתוואי הרכבת הקלה בתל-אביב.
איילת נחמיאס ורבין: אני אומרת לך את האמת.
רועי פולקמן: צודקת, איילת, גם זה.
איילת נחמיאס ורבין: אני לא חושבת שהכוונה של האוצר לא טובה.
איילת נחמיאס ורבין: אני לא רוצה לחשוד בכשרים, אני חושבת שהכוונות שלהם טובות.
איילת נחמיאס ורבין: אני אומרת לך: זו וטעות, טעות אמיתית.
איילת נחמיאס ורבין: ולכן דרשנו שזה יהיה דיפרנציאלי.
דוד ביטן: אתם נכנסים לתוכן החוק וזה לא התפקיד שלי.
מרב מיכאלי: היום דרשת שיביאו חקיקת קבע במקום הוראת שעה למשרד הביטחון.
מרב מיכאלי: התחלת לתת הוראות פה איזה משרדים יעבדו על מה.
דוד ביטן: למה התנגדת במקום ללכת אתי בעניין הזה?
דוד ביטן: תקשיבו.
דוד ביטן: אמרתי שזה נושא של הפחתת מסים, אבל לא רק הפחתת מסים, כיוון שחייבים לסיים את זה עד ה-31 בדצמבר.
דוד ביטן: לכן אין לנו ברירה, אנחנו צריכים לאשר את זה.
דוד ביטן: מה לעשות שהאוצר, לצערי הרב, וכל משרדי הממשלה תמיד עובדים לא בזמן.
איילת נחמיאס ורבין: בשיהוי ובחוסר תכנון.
איילת נחמיאס ורבין: 5.5 מיליארד שקל.
דוד ביטן: מתחיל להימאס לי העניין הזה.
דוד ביטן: בפעם הבאה אם תאחרו, אני אוסיף עוד 1% להפחתת המס.
דוד ביטן: מותר לי, להוסיף עוד 1%?
איילת נחמיאס ורבין: גפני הציע היום.
דוד ביטן: מי בעד הרביזיה, ירים את ידו.
דוד ביטן: אבו מערוף, סיכמתי אתך שלא.
דוד ביטן: כסף – אתה גם נגד?
עבדאללה אבו מערוף: בטח אני נגד לתת לחברות כסף.
דוד ביטן: מהחברות זה זורם לעובדים, ומהעובדים למכולת ומהמכולת לירקות.
איילת נחמיאס ורבין: לא זה.
איילת נחמיאס ורבין: זה לא מגיע.
יואב קיש: אנחנו באמצע הצבעה.
יואב קיש: סליחה.
מכלוף מיקי זוהר: השאלה אם זה כולל אלה שפתוחים בשבת או לא...
איילת נחמיאס ורבין: זה לא מגיע, דוד.
יואב קיש: תודה רבה, עכשיו אפשר להתווכח כמה שאתם רוצים.
דוד ביטן: בעד הרביזיה – 4
<אתי בן יוסף: ארבעה בעד, שמונה נגד.
מיקי רוזנטל: אני אנמק את הבקשה שלי?
מיקי רוזנטל: קודם כל, אני אציין שמעולם לא ערערתי על החלטה של נשיאות הכנסת מאז שאני חבר הכנסת.
מיקי רוזנטל: אני חושב שהפעם זה באמת מוגזם, הדחייה של ההצעה.
מיקי רוזנטל: ואני אסביר בקצרה.
מיקי רוזנטל: מדינת ישראל לא מתייחסת באופן מיטבי לזיכיונות שהיא מעניקה.
מיקי רוזנטל: זה ניכר בהרבה מאוד מקרים בעבר, חווינו את זה בזיכיונות שנתנו לגז, חווינו את זה בסוגיה של בתי הזיקוק שמדינת ישראל הפסידה אותם כי לא ידעה לטפל בזיכיון.
מיקי רוזנטל: הזיכיון של ""כיל"" מסתיים ב-2030.
מיקי רוזנטל: האוצר הקים ועדה מיוחדת כדי לדון בסיום הזיכיון ואיך לנהוג בהמשכו.
מיקי רוזנטל: בשני פרסומים עיתונאיים שהיו בשבוע שעבר עלו כמה דברים שהאוצר אפילו לא הכחיש אותם.
מיקי רוזנטל: האחד, שהדיונים של הוועדה הזאת לא מתועדים ואין בהם פרוטוקולים, והדבר השני, שנציגי ציבור לא מוזמנים לוועדה הזאת.
מיקי רוזנטל: עצם הדבר הזה כשלעצמו מצדיק לדעתי דיון דחוף מאוד, כי אנחנו כבר למודי-ניסיון בהחלטות מהסוג הזה, שאחר-כך היוו בסיס למחלוקות מאוד-מאוד קשות.
מיקי רוזנטל: וחשוב מאוד שיהיו פרוטוקולים, ושנציגי הציבור יאמרו את דברם.
מיקי רוזנטל: אני חושב שאפילו לא צריך להמשיך לנמק למה הכרחי לדון בדבר הזה.
דוד ביטן: סליחה, רגע.
מרב מיכאלי: חכה שהיושב-ראש יסיים את שיחת הטלפון, שאני מבינה שהיא דחופה.
מרב מיכאלי: זה שיקול דעתו של יושב-הראש.
מיקי רוזנטל: סוגיה כל-כך מרכזית, כשעל כף המאזניים מונחים מאות מיליונים, אם לא יותר מכך, לא יכולה להידון במחשכים בלי פרוטוקולים, ודאי בלי שיתוף של הכנסת.
דוד ביטן: זו ועדה?
מיקי רוזנטל: זו ועדה שהקים שר האוצר.
דוד ביטן: ועדה או צוות?
מיקי רוזנטל: ועדה, צוות, לא יודע איך קוראים לזה בדיוק.
מיקי רוזנטל: ועדה מחויבת בפרוטוקולים, צוות לא.
מיקי רוזנטל: צוות, זה, אתה יודע, מקשקשים.
מיקי רוזנטל: העניין הוא רק שהצוות הזה, בסופו של דבר, ימליץ לממשלה מה יהיה גורלו של הזיכיון.
מיקי רוזנטל: זה נושא ציבורי מן המעלה הראשונה.
מיקי רוזנטל: ראוי שהכנסת תהיה שותפה ותפקח גם על ההליך עצמו, לא רק על ההחלטות.
מיקי רוזנטל: הדחיפות היא משני טעמים: האחד, לא משתפים נציגי ציבור – דבר שלא יעלה על הדעת.
מיקי רוזנטל: והשני, לא נרשם פרוטוקול – דבר שבעת הזאת גם הוא לא יעלה על הדעת, לאור הניסיון המר שיש לנו בניהול משאבי הטבע של מדינת ישראל.
דוד ביטן: עזוב רגע את עניין חידוש הזיכיון או אי חידוש הזיכיון.
דוד ביטן: הנושא של שיתוף אנשי ציבור בצוות כשהאוצר מנהל דיונים, הוא לא קיים בשום מקום.
דוד ביטן: מה אתה רוצה עכשיו, שבכל דיון של האוצר יביאו אנשי ציבור?
דוד ביטן: אז יהיה תהליך של בחירת אנשי ציבור שלוקח שנה, אז מתי ישבו?
מיקי רוזנטל: אדוני היושב-ראש, אני לא ביקשתי שאנשי ציבור יֵשבו בוועדה.
מיקי רוזנטל: אני חושב שאם דנים בסוגיה כל-כך עקרונית, צריך לקרוא ולשמוע את הציבור.
מיקי רוזנטל: זאת הסוגיה.
מיקי רוזנטל: וגם לעניין הזה הצוות אטום ומסרב לקבל הצעות כאלה.
מיקי רוזנטל: ולפיכך, אנחנו, חברי הכנסת והכנסת, שמפקחים על התהליכים האלה – וכאמור מדובר בתהליך שבו משאבי הטבע של המדינה נמצאים על הפרק, והרבה מאוד כספים, ולאור הניסיון המר שמדינת ישראל מנהלת את הזיכיונות שלה באופן רשלני, חשוב מאוד שההצעה הזאת תידון בכנסת, ויינתנו עליה תשובות ראויות.
דוד ביטן: אתה הרי אדם עם היגיון בסופו של דבר.
דוד ביטן: תראה, זה רק התחלת המשא-ומתן.
דוד ביטן: אני לא יודע, יכול להיות שאתה צודק לעניין - - -
דוד ביטן: זה לא משא ומתן, אדוני.
דוד ביטן: זה צוות.
דוד ביטן: צוות עושה משא ומתן.
דוד ביטן: מה עושה צוות?
דוד ביטן: בשביל מה הם צריכים לשבת איתו?
דוד ביטן: להגיד לו, לא או כן?
דוד ביטן: ברור שמשא ומתן.
מיקי רוזנטל: הצוות הזה אמור לקבוע את עמדת מדינת ישראל לגבי הארכת הזיכיון.
דוד ביטן: בבית-המשפט זה נקרא: טענה מוקדמת.
דוד ביטן: איך קוראים לזה, גברתי?
מיקי רוזנטל: אני רוצה להדגים לך, אדוני, למה זה קריטי ולמה הזמן הוא קריטי.
דוד ביטן: יש מה שנקרא: עתירה מוקדמת.
דוד ביטן: זה לא רק שזה לא דחוף, זה גם עתירה מוקדמת - - -
אחמד טיבי: דיון מקדמי.
<ארבל אסטרחן: עתירה מוקדמת.
דוד ביטן: אני מציע לך הצעת פשרה - - -
<ארבל אסטרחן: זה עניין שעוד לא הבשיל.
מיקי רוזנטל: כן, אבל כשהוא יבשיל הוא יהיה מתווה כמו מתווה הגז, ואחר-כך תגידו אתם יכולים לצעוק על הקיר כי כבר החלטנו.
דוד ביטן: אני מציע לך הצעת פשרה.
דוד ביטן: עזוב עכשיו את נושא השקיפות, שזו טענה שהיא בעייתית במובן הזה, שאי אפשר לדרוש מכל צוות שיושב באוצר או בכל משרד ממשלתי, שהם ישימו איש ציבור שיֵשב איתם בצוות.
מיקי רוזנטל: אני לא דרשתי את זה.
דוד ביטן: אמרת את זה עכשיו.
מיקי רוזנטל: לא, אמרתי ש - - -
דוד ביטן: הרי, בסופו של דבר, הדיונים בהצעה לסדר עוברים לוועדה.
דוד ביטן: אני מציע שבמקום הצעה לסדר, אנחנו נעביר את הנושא לדיון בוועדת הכספים - - -
אחמד טיבי: לא יעלה על הדעת שאני מגיע בזמן כדי לייצג את הנשיאות, עושה מאמץ להגיע מטייבה לפה, מגיע בזמן - -
דוד ביטן: אני אתן לך, אני אתן לך.
דוד ביטן: זו אותה תוצאה - - -
אחמד טיבי: - - ואני לא מציג את עמדת הנשיאות.
אחמד טיבי: זה גוף רשמי, מנדטורי.
דוד ביטן: צדקת.
דוד ביטן: הייתי צריך לתת לך.
דוד ביטן: לא ידעת שאתה מייצג היום את - - -
אחמד טיבי: מה לעשות?
דוד ביטן: אני מציע לך פשרה, ולדעתי, היא פשרה סבירה והוגנת שאינה בסמכותי אומנם, אבל אני יכול להגיד שזה העניין – היועצת המשפטית אוהבת להגיד שזה לא בסמכותי, אז אני אומר – שאנחנו נעביר את זה, מכיוון שוועדת הכספים דנה בחוק ששינסקי 2, ולאחרונה היא עשתה את החוק, אנחנו נעביר את הנושא - - -
ירדנה מלר-הורוביץ: אולי שיגיש בשבוע הבא דיון מהיר?
ירדנה מלר-הורוביץ: שיגיש דיון מהיר, ואז יצרפו את זה לדיונים של ועדת הכספים.
דוד ביטן: אפשר, אבל אני יכול גם עכשיו לגמור את זה ככה: שיהיה דיון בוועדת הכספים בנושא של חידוש הזיכיון.
מיקי רוזנטל: אם זה יאושר, אז אין לי שום בעיה.
מיקי רוזנטל: לא משנה לי איפה.
מיקי רוזנטל: חשוב שהכנסת תקיים את הדיון הזה.
מיקי רוזנטל: לא משנה לי אם זה במליאה או בוועדה.
דוד ביטן: נראה לי יותר הגיוני שזה שם.
אחמד טיבי: אני כחבר בנשיאות, ובשל העובדה שהיום נופל י' בטבת, נבחרתי דווקא אני כסגן היושב-ראש לייצג את הנשיאות - - -
דוד ביטן: אתה כמו גוי של שבת.
אחמד טיבי: אנחנו בנשיאות אוהבים לכבד את התקנון.
אחמד טיבי: אומנם ההצעה היא בנושא חשוב, אבל הנשיאות ראתה לנכון לאשר נושאים חשובים יותר.
דוד ביטן: הבנתי את זה.
דוד ביטן: טוב, מה שאני מציע כסיכום זה ככה – ותגיד לי, רוזנטל, אם זה מקובל עליך ואז נגמר.
דוד ביטן: הסיכום שאני מציע – את יכולה לרשום רגע?
<קריאה: כן, אבל מהי עמדת הנשיאות?
דוד ביטן: עמדת הנשיאות זה לא לאשר.
<קריאה: תסביר למה.
דוד ביטן: הוא אמר.
אחמד טיבי: כי יש נושאים חשובים יותר.
מרב מיכאלי: טוב שבאת מטייבה, טיבי.
אחמד טיבי: במיוחד.
שולי מועלם-רפאלי: בצום.
אחמד טיבי: האמת היא שזה בגלל זהותו של המציע - - -
דוד ביטן: הוועדה איננה רואה דחיפות כלשהי בהצעה לסדר, לאור העובדה שרק כעת החלו בדיונים בכל הקשור לחידוש או אי חידוש הזיכיון, כאשר מדובר בעניין מקדמי ביותר שאין לו שום דחיפות.
דוד ביטן: אולם, לאור חשיבות הנושא ולאור העובדה שוועדת הכספים דנה לאחרונה בחוק ששינסקי 2 המתייחס ל"כיל", ושם עלו הנושאים האלה, של החידוש, נכון?
דוד ביטן: אבל דוּבּר על זה.
מיקי רוזנטל: דוּבּר ש - - -
דוד ביטן: ושם גם דוּבּר, בין השאר, על-ידי חברי הכנסת על עניין חידוש הרישיון, הגם שזה לא חלק מחוק ששינסקי, הוועדה תמליץ בפני יושב-ראש ועדת הכספים לקיים דיון מקדמי בעניין זה.
מיקי רוזנטל: אבל בטווח זמן של חודש.
מיקי רוזנטל: לא בעוד שנה.
דוד ביטן: בטווח זמן סביר.
דוד ביטן: רוזנטל, מקובל?
דוד ביטן: בעד הצעת יו"ר הוועדה – פה אחד
דוד ביטן: בואו נתחיל לעבור על כל הסעיפים.
<ארבל אסטרחן: מונח בפניכם נוסח שכולל את השינויים, זה עוד לפני הממונה על נוסח החוק.
<ארבל אסטרחן: זה לא נוסח שיהיה סופי-סופי אבל הכנסתי את כל מה שדובר עליו בדיון.
איילת נחמיאס ורבין: בבוקר?
דוד ביטן: אנחנו לא נצטרך פטור מחובת הנחה פה.